พอดีมีเรื่องอยากจะสอบถามคุณเรื่องยาPEPหน่อยครับ 1.สูตรที่ผมทานมันเขียนที่เม็ดยาว่าM171 ประกอบด้วยตัวยาอะไรบ้างครับ แล้วหลักการทำงานของยาทำงานอย่างไรครับ 2.ยาPEPที่ผมทานมันจะอยู่ในเลือดผมไปอีกกี่วันหรอครับ(ยาอยู่ในเลือดผมเข้าใจถูกแล้วใช่ไหมครับ) ถึงจะถูกขับออก และถูกขับออกทางไหนครับ ขอบคุณมากครับ🙏
สวัสดีค่ะยา PEP หรือยาต้านไวรัสหลังการไปเสี่ยงที่จะติดเชื้อไวรัส HIV มานั้น มีด้วยกันหลายสูตร จากสูตรยาที่กล่าวมาที่เขียนว่า M171 นั้น จากการสืบค้นเพิ่มเติม น่าจะเป็นยา TEEVIR ซึ่งจะประกอบด้วยยา 3 ตัวได้แก่ Tenofovir Emtricitabine และ efaviren อยู่ในเม็ดเดียวกัน การทำเป็นยารวมเพื่อจะได้กินได้ง่ายขึ้น ผลข้างเคียงที่อาจเกิดจากยาในช่วงแรกได้แก่ ปวดศีรษะ คลื่นไส้ อาเจียน ท้องเสีย ท้องอืด นอนไม่หลับ ฝันร้าย มีผื่นขึ้นเล็กน้อยได้หลักการทำงานของยาคือการเข้าไปจับกับเซลล์ในร่างกาย และทำให้ไวรัสที่ติดอยู่กับเซลล์แบ่งตัวต่อไปไม่ได้ จึงช่วยป้องกันการติดเชื้อกรณีเพิ่งรับเชื้อมาไม่เกิน 72 ชั่วโมง ยานี้มีค่าครึ่งชีวิตอยู่ที่ประมาณ 2 วัน และกว่ายาจะขับออกจากร่างกายจนหมดจะต้องใช้เวลา 5 ครึ่งชีวิตของยา จึงอาจจะใช้เวลาประมาณ 9-10 วัน หากไม่มีความผิดปกติของการทำงานของไต เวลาขับออกยานี้จะถูกร่างกายขับออกทางปัสสาวะเป็นหลักค่ะ